**CENU APTAUJA TNPz 2022/101**

**“Vienkāršotā jumta atjaunošana”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **Vienkāršota jumta atjaunošana Virbu sākumskolas PII “Kāpēcīši” grupai.**
	2. Apjomi norādīti pievienotajā 3. pielikumā – Lokālajā tāme.
	3. Darbu izpildes vieta: Torņu iela 21, Jaunpagasts, Virbu pag., Talsu nov., LV-3292.
	4. **Paredzamais līguma izpildes laiks:** 5 (piecu) nedēļu laikā no līguma noslēgšanas brīža.
	5. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2022. gada 8. septembrim plkst. 9:00.**
	2. Kontaktpersona: Virbu sākumskolas direktore Sandra Bērziņa, tālr. 29121365, e-pasts: sandra.berzina@talsi.lv.
	3. Iesūtot piedāvājumu, pretendentiem **obligāti** jānorāda: Pieteikums TNPz 2022/101 “Vienkāršota jumta atjaunošana”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam jāiesniedz aizpildīts 1. pielikums – Pretendenta pieteikums un finanšu piedāvājums un 2. pielikums – apliecinājumu par objekta apsekošanu.
	3. Piedāvājumam pilnībā jāatbilst 3. pielikumam – Lokālajai tāmei. Piedāvājums jāiesniedz, saskaņā ar LBN 501-17 “Būvizmaksu noteikšanas kārtība”.
	4. Pretendents iepriekšējo 5 (piecu) gadu laikā (2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir izpildījis 1 (vienu) līgumu, kura ietvaros veikti jaunu vai esošu jumta segumu pārbūves vai atjaunošanas remonta darbi. Darbiem ir jābūt pilnībā pabeigtiem un objektiem ir jābūt pieņemtiem ekspluatācijā uz piedāvājuma iesniegšanas dienu. **Piedāvājumam jāpievieno viena pozitīva atsauksme.**
	5. Ja prasības izpildē pretendents balstās uz citu personu iespējām, pretendents iesniedz informāciju par personām, uz kuru iespējām pretendents balstās.
	6. Pretendentam aizpildot 3. pielikumu – Lokālo tāmi, ir tiesības iekļaut norādītos vai **ekvivalentus materiālus, iekārtas un izstrādājumus**, attiecīgajā tāmes pozīcijā norādot tā nosaukumu un apzīmējumu “EKVIVALENTS”.
	7. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena**: Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Piedāvāta cena nedrīkst pārsniegt 19 999,99 EUR (deviņpadsmit tūkstoši deviņi simti deviņdesmit deviņi *euro*, 99 centi) bez PVN.
5. **Samaksas nosacījumi:** Visa līgumā paredzētā summa tiks samaksāta 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas pretendentiem ir obligāti jāapseko objekts. Objektu iespējams apsekot **6. septembrī no plkst. 9:00 līdz 12:00**, iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv . Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilst Instrukcijā pretendentam un Lokālajā tāmē noteiktajām prasībām, vai iestādei pieejamajam finansējumam.